- நான் பயனராக இணைந்து இன்றுடன் 7 மாதங்கள் 15 நாட்கள் ஆகின்றன. இன்றுவரை அறியாத்தன்மை காரணமாக 3180 கட்டுரைகளை எழுதிவிட்டேன். நிர்வாக அணுக்கம் பெற்ற அனைவருக்கும் விக்கிப்பீடியா கொள்கைகளுக்கு அமையாத, தரமில்லாத கட்டுரைகளை நீக்கும் அதிகாரமுண்டு. **விக்கிப்பீடியா கொள்கைகளுக்கு அமையாதது அல்லது தரமில்லாதது எனக்கருதும் என்னால் எழுதப்பட்ட அனைத்துக் கட்டுரைகளையும் நீக்கி விடும்படி** மிகவும் பணிவுடன் கேட்டுக்கொள்கின்றேன்.
- விக்கிப்பீடியாவின் **கட்டுரைகளின் தரம் குறித்து கொள்கைரீதியான முடிவொன்றை வகுப்பது மிக மிக அவசியமானது.** அது எதிர் காலத்தில் இணையவிருக்கும் பயனர்களுக்கு மனரீதியான தாக்கங்களைக் குறைத்துக் கொள்ள ஏதுவாக அமையலாம்.--P.M.Puniyameen 14:21, 29 சூன் 2011 (UTC)  
நானறிந்து நீங்கள் எழுதியுள்ளவை அனைத்தும் விக்கிப்பீடியா கொள்கைக்குப் புறம்பானவை, தரமற்றவை எவையும் கிடையாது. விக்கிப்பீடியா குறைந்த படச தரமென்பது 3-4 வரிகள் இருக்க வேண்டும், பெருமளவு இலக்கண/எழுத்துப்பிழையில்லாமல் இருக்க வேண்டுமென்பவையே. இவை தவிர வேறெந்த தரமும் கிடையாது. புன்னியாமீனின் கட்டுரைகள் நிறைவான் உள்ளடக்கம் கொண்டுள்ளன, பிழைகளின்றி இருக்கின்றன, வார்ப்புருகள், பகுப்புகள் கொண்டுள்ளன, விக்கியிடை இணைப்புகள் கொண்டுள்ளன, உள்ளிணைப்புகள் கொண்டுள்ளன. இவை தவிர விக்கிப்பீடியாவில் இருப்பதற்கு வேறென்ன வேண்டும்?. இது தவிர “தரம்” பற்றிய அனைத்தும் அவரவர் சொந்த கருத்தே.  
நீளமான தரமான கட்டுரை வேண்டுமென்று நினைப்பவர்கள் முதலில் அவரவர் எழுதிய **அனைத்து** கட்டுரைகளில் தாங்கள் எதிர்ப்பார்க்கும் ஆழம், தரமெல்லாம் இருக்கிறதா என்று சோதித்துப் பார்த்துக் கொண்டு பின் மற்றவருக்கு அறிவுரை வழங்குதல் நலம். விக்கிப்பீடியாவின் தரத்தை அதிகப்படுத்தவேண்டுமெனக் கருதினால் அவரவர் முன்னுதராணமாக செயல்பட வேண்டும், அல்லது உள்ள குறுங்கட்டுரைகளை விரிவு படுத்தி செம்மை படுத்த வேண்டும். இதை விடுத்து எழுதும் மற்றவர்களை பார்த்து “நாம் இது செய்ய வேண்டும்” “அது செய்ய வேண்டும்” என்று சொல்வதை நிறுத்துவது நன்று. திறனாய்வு செய்து பிறருக்கு அறிவுரை சொல்வது எளிது, செய்வது கடினம். குறைந்த பட்சம் தினமும் உருவாகும் புதுக்கட்டுரைகளில் நான்கைந்தை எடுத்து செம்மைப்படுத்தலாம். பகுப்பில் நூற்றுக்கணக்கில் கவனிக்க வேண்டிய செயல்கள் இருக்கின்றன.** தரத்தில் அக்கறை இருந்தால் அதனைச் செய்கையில் காட்டுங்கள்**. --சோடாபாட்டில்<sup>உரையாடுக</sup> 14:59, 29 சூன் 2011 (UTC)
::::சோடாபாட்டில், நீங்கள் நான் சொல்ல வந்ததை வேறுகோணங்களில் எடுத்துச் செல்கின்றீர்களோ என்று எண்ணுகிறேன். நான் புன்னியாமீனின் கட்டுரைகள் தரக்குறைவாக உள்ளன என்று எங்கே கூறினேன்?!! நீளமான கட்டுரைகள் வேண்டும் என்று எங்கே கூறினேன்?! மேலும், நான் யாருக்கும் அறிவுரையும் தரவும் இல்லை, த.வி-யின் வளர்ச்சிக்கோணங்களைப் பற்றிய என் கருத்தைச் சொன்னேன் (அவை என் தனிக்கருத்துகள்தாம் என்றும் கூறினேன்). விக்கிப்பீடியாவில் நன்னோக்கத்துடன் கூறியதாக எடுத்துக்கொள்வது வழக்கம். *மற்றவர்களை பார்த்து “நாம் இது செய்ய வேண்டும்” “அது செய்ய வேண்டும்” என்று சொல்வதை நிறுத்துவது நன்று* என்கிறீர்கள், அது நான் கூறியதைப் பற்றி என்றால், நான் "மற்றவர்களை" அப்படி எதுவும் சொல்லவில்லை! நீங்கள் "இது நன்று" என்று சொல்வது போலவே நானும் எது நன்றாக இருக்கும் என்று என் கருத்தைப் பகிர்ந்தேன். இதனை மேற்கொண்டு தொடரவேண்டாம். --செல்வா 15:40, 29 சூன் 2011 (UTC)  
நான் வேறெந்த கோணத்திலும் இட்டுச் செல்லவில்லை. தெளிவாகவே சொல்கிறேன்  
- *நீளமான கட்டுரைகள் வேண்டும் என்று எங்கே கூறினேன்* - குறுங்கட்டுரைகளை உருவாக்கும் பொழுது, ஏறத்தாழ விலக்கு இல்லாமல், அருள்கூர்ந்து குறைந்தது 3500 பைட்டுகளாவது இருக்குமாறு உருவாக்குமாறு வேண்டிக்கொள்கிறேன் (இது மிகவும் குறைவெல்லையான ஓர் எதிர்பார்ப்புதான்.. ஒரு கட்டுரை 5000-8000 பைட்டுகளாவது இருந்தால்தான் சற்றேனும் கூடுதலான பயன் தரும் ஒன்றாக இருக்கும்). எங்கே சொன்னேன் என்று சொல்லுகிறீர்கள் - மேலிருப்பவை உங்கள் இடுகை தான். பிறருக்கு அறிவுரை இல்லாமல் இது வேறென்ன? இதைச் சொன்னதிலிருந்து முன்று கட்டுரைகளை எழுதியிருக்கிறீர்கள். அவற்றின் நீளங்கள் முறையே 4835, 3627, 12,587 பைட்டுகள். நீங்கள் வைக்கும் இலக்கை நீங்களே எட்டவில்லை.  
- *நான் புன்னியாமீனின் கட்டுரைகள் தரக்குறைவாக உள்ளன என்று எங்கே கூறினேன்?* புன்னியாமீன் எண்ணிக்கையில் அதிகமான கட்டுரைகள் எழுதியுள்ளார் என்ற செய்திக்கு அளிக்கும் அதே மறுமொழியில் *கட்டுரை எண்ணிக்கை என்பதை அதிகம் கருத்தில் கொள்வதைவிட, நல்ல பயன் தரக்கூடிய கட்டுரைகளா, நல்ல தரம் உள்ள கட்டுரைகளா, தமிழர்களுக்குத் தங்கள் அறிவை வளர்த்துக்கொள்ள துணை செய்பவையா, தெளிவாகப் புரிந்துகொள்ளக் கூடிய கட்டுரைகளா, தக்க தலைப்புகளில் கட்டுரைகள் உள்ளனவா, என்றவாறு நம் சிந்தனைகள் இருப்பது நல்லது.* என்றும் *கட்டுரைகளின் தலைப்புகளும், அதன் தரமும், ஆழமும் இன்னும் பலவும் மிக மிக முக்கியம்.* என்றும் *அவர்களின் உழைப்பையும் ஆக்கங்களையும் நான் மிகவும் போற்றினாலும், உயர் குறிக்கோளைக் கருத்தில் கொள்ள அன்புடன் வேண்டுகிறேன்* என்றும் சொல்லுவீர்களெனில் வேறு என்ன பொருள்படும்?. எனக்கும் கனக்சுக்கும், புன்னியாமீனுக்கும் நீங்கள் “தரத்தைப்” பற்றி பேசுவது பொலத் தான் பட்டுள்ளது. (கவனிக்க ஒருவரல்ல மூன்று பேருக்குத் தோன்றியுள்ளது)  
இத்தோடு நிறுத்திக் கொள்ள எனக்கு விருப்பமில்லை. இதைப் பேசியே ஆக வேண்டும். சீராகப் பங்களித்த ஒருவரை மனம் வருந்தி விலகச் செய்து விட்டு, பின் நான் அப்படி சொல்லவில்லை என்றால் என்ன அர்த்தம்? உங்கள் செய்கையால் ஒரு புன்னியாமீனை இழந்துள்ளோம். இன்று இதோடு நிறுத்தினால் எதிர்காலத்தில் எத்தனை புன்னியாமீன்களை இழப்போம்?--சோடாபாட்டில்<sup>உரையாடுக</sup> 16:32, 29 சூன் 2011 (UTC)  
::*சரி, நிறுத்திக்கொள்ள விருப்பம் இல்லை என்றால் பேசுவோம் (இதைப் பேசியே ஆக வேண்டும் என்கிறீர்)! திறந்த மனத்துடன் அணுகினால்தான் உண்மை புலப்படும் என்பதை ஒப்புக்கொள்வீர்களா? (1) நான் பாராட்டியதையும், போற்றியதையும் விட்டுவிடுகிறீர்கள், ஆனால் அதே நேரத்தில் பொதுப்பட வேறொன்றையும் கூறுவதைப் பிறழ்வாக பொருள்கொண்டு தனிப்பட தாக்குகின்றீர்கள். (2) இரண்டுமுறை இயல்பாகவும் நேர்மையாகவும் மன்னிப்புக் கேட்டதையும் ஏற்கவில்லை. (3) தரத்தைப் பற்றி மிகப்பல முறை பேசி இருக்கின்றோம், எனவே இது புதிது அல்ல - நீங்களும் புன்னியாமீனும் த-வி-யில் சேரும் முன்னரே இருந்து- எதற்காகச் சொல்கின்றேன் என்றால்-புன்னியாமீனுக்காக சொன்னதல்ல என்பதற்காகக் கூறுகின்றேன். தரக்கண்காணிப்பு பற்றி அட்டவணையிட்டு பல ஆண்டுகளாக கருத்தாடல்கள் நடக்கின்றன (எவ்வெவ் வகையில் எந்தெந்த கட்டுரைகள் சிறப்பானவை (நீளம் மட்டும் கணக்கில்லை இங்கு) என்றும் குறிக்க முயன்றிருக்கின்றோம்). எனவே நீங்கள் சுட்டிக்காட்டிய பைட் அளவு அவற்றுள் ஒன்றுதான். அதுவும் சராசரி பைட் அளவில் த.வி உலக மொழிகளில் 10 ஆவதாக உள்ளது என்று நான் அறிந்த போது பகிர்ந்துகொண்ட கருத்து. புன்னியாமீனுக்காகவோ, தனி ஒருவருக்காகவோ இட்டது அல்ல!! பைட் அளவை மட்டும் கருத்தில்கொள்ளாமல் எத்தனையோ இடங்களில் படங்கள் சேர்ப்பு, புதுச் சான்றுகோள்கள் சேர்ப்பு, விளக்கம் சீரமைப்பு என்று எத்தனையோ வகையில் முன்னேற முயன்றுவருகின்றோம் (நாம் யாவரும்). (4) நீங்கள் தனிப்பட நான் சுட்டிய பொதுப் பரிந்துரையை நானே பின்பற்றவில்லை என்றும், வேறு வகையிலும் தாக்கியும் எழுதுகின்றீர்கள். இதெல்லாம் த.வி-யில் புதிது என நினைக்கின்றேன்(!) நான் பைட்டைக் கணக்கு வைத்தோ, எண்ணிக்கையைக் கணக்கு வைத்தோ பங்களிக்கவில்லை. எனினும் தனித்துக் குறிப்பிடுவதால், நீங்கள் விட்டுவிட்ட இன்னொரு கட்டுரையையும் சுட்டுகிறேன் எத்திலீன் கிளைக்கால் (11,082 பைட்டு). இவை தவிர பல கட்டுரைகளில் சில கிலோபைட்டுகள் சேர்த்துள்ளேன் (பைட்டுக்காக சேர்க்கவில்லை!!) (எ.கா இடுக்கி மாவட்டம், மின்வாயி, அதிர்வெண், மீவளையச் சுருள், மின்கடத்துதிறன் மற்றும் மின்தடைத்திறன்), பல கட்டுரைகளைத் திருத்தியுள்ளேன், படங்கள் சான்றுகோள்கள் சேர்த்துள்ளேன், எனவே என் பரிந்துரையை நானே பின்பற்றவில்லை என்னும் உங்கள் கூற்று சரியன்று. மேலும் நான் கூறியது த.வி-யின் நிலை உயர்வாக இருக்கட்டுமே எனும் பொதுநலம் கருதியே, நாம் எல்லோருமே உடன் பணியாற்றுவோர்தான். --செல்வா 19:54, 29 சூன் 2011 (UTC)